El servici d'ecoparc mòbil se situarà cada dia en diferents punts del municipi
14 de setembre 2020

![](/media/mtoefza1/81_c_ecoparquemovil.jpg)  

L'Ajuntament de Sagunt recorda que els veïns poden utilitzar el servici d'ecoparc mòbil, que se situa cada dia en un punt diferent del municipi, amb la finalitat de facilitar el reciclatge de diversos tipus de residus i evitar que acaben en zones no autoritzades, podent ocasionar danys mediambientals. Este servici, que s'ha reforçat durant l'estiu per la zona de la platja, complementa el servici de recollida de residus voluminosos que realitza la SAG i el de l'ecoparc fix del polígon SEPES.

Durant el mes de setembre els servicis que presten els ecoparcs mòbils estaran situats en zones de Sagunt, Port de Sagunt, platja d’Almardà i zones de muntanya, en horari de 8 a 13 hores. De manera concreta, a Sagunt esta instal·lació estarà el 28 de setembre i, durant els dies de mercat exterior, 16; 23 i 30 de setembre, front de la seu de la Unió General de Treballadors (UGT).

També les zones de muntanya, com el Pla del Bou, al costat del transformador, comptaran amb este servici, este dissabte, 19 de setembre. A més, la zona de platja d’Almardà, específicament en l'avinguda de Corint, el 26 de setembre, comptarà també al costat de l'ecoparc mòbil un contenidor per depositar la poda.

Així mateix, pel que respecta al Port de Sagunt, demà 15 i, el pròxim 22 i 29 de setembre, en l'encreuament del carrer del Cid amb avinguda Camp de Morvedre, estarà la instal·lació de recollida; així com també el dia 18, en la zona de la platja, al costat de la Creu Roja i; el 21, en l'avinguda Doctor Fleming (Triangle Umbral). També, el 25 d’este mateix mes, la zona de San Francisco de Borja, al costat del camp de futbol, comptarà amb este servici municipal, igual que els dies de mercat 17 i 24, en la zona pròxima a la plaça 1 de Maig.

Des de la SAG informen que l'ecoparc mòbil ha d'utilitzar-se per depositar quantitats reduïdes de residus, com piles, medicaments, xicotets electrodomèstics, olis, bateries, paper-cartó, plàstics, roba, envasos, pneumàtics, fusta, etc. Per això, han detallat que per depositar quantitats més voluminoses, es recorda que els ciutadans tenen a la seua disposició l'Ecoparc Fix que es troba situat al Polígon Sepes en l'Av. Benjamin Franklin (al costat del Parc de Bombers) obert al públic de dimarts a dissabte des de les 9 a les 14 hores i des de les 16 a les 20 hores, i els diumenges i festius des de les 9 a les 14 hores. 

De la mateixa manera, la SAG disposa d'un servici de Retirada Domiciliària del qual pot fer ús qualsevol ciutadà o ciutadana telefonant al 96 268 37 85 entre les 8 i les 15 hores en horari d'estiu donant-li data perquè deposite el material per a la seua recollida.

Durant este mes les dates i llocs de l'ecoparc mòbil seran els següents:​  

  

![](/media/rnypp31j/81_c_ecoparque.jpg)  
  
  

  

*   [](http://www.facebook.com/sharer.php?u=https://aytosagunto.es/va/actualitat/el-servici-d-ecoparc-mobil-se-situara-cada-dia-en-diferents-punts-del-municipi/ "Facebook")
*   [](http://twitter.com/share?url=https://aytosagunto.es/va/actualitat/el-servici-d-ecoparc-mobil-se-situara-cada-dia-en-diferents-punts-del-municipi/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-servici-d-ecoparc-mobil-se-situara-cada-dia-en-diferents-punts-del-municipi/ "Linked In")
*   [](mailto:?body=https://aytosagunto.es/va/actualitat/el-servici-d-ecoparc-mobil-se-situara-cada-dia-en-diferents-punts-del-municipi/)